

**Орталық және жергілікті атқарушы органдар мен "Бота" қоғамдық қорының 2009 - 2011 жылдарға арналған бірлескен іс-қимыл жоспарын мақұлдау туралы**

Қазақстан Республикасы Премьер-Министрінің 2009 жылғы 11 маусымдағы N 82-ө Өкімі

      Ана мен баланың өмір сүру және әлеуметтік қорғалу деңгейін арттыру, табысы аз отбасыларын қосымша әлеуметтік қолдау шараларын жүзеге асыру үшін жағдай жасау және Қазақстан Республикасы азаматтарының жекелеген санаттарын әлеуметтік-экономикалық қолдау саласында мемлекеттік органдардың "Бота" қоғамдық қорымен өзара іс-қимылын іске асыру жөніндегі қызметін үйлестіруді қамтамасыз ету мақсатында:

      1. Қоса беріліп отырған қаржыландырылуы "Бота" қоғамдық қорының қаражаты есебінен жүзеге асырылатын Орталық және жергілікті атқарушы органдар мен "Бота" қоғамдық қорының 2009 - 2011 жылдарға арналған бірлескен іс-қимыл жоспары (бұдан әрі - Жоспар) мақұлдансын.

      2. Қазақстан Республикасының орталық және жергілікті атқарушы органдары:

      1) Жоспарды іске асыру жөнінде шаралар қабылдасын;

      2) тоқсан сайын, есепті тоқсаннан кейінгі айдың 10-күніне дейін Қазақстан Республикасы Әділет министрлігіне Жоспардың іске асырылу барысы туралы ақпарат берсін.

      3. Қазақстан Республикасы Әділет министрлігі тоқсан сайын, есепті тоқсаннан кейінгі айдың 20-күніне дейін Қазақстан Республикасының Үкіметіне Жоспардың орындау барысы туралы жиынтық ақпарат беруді қамтамасыз етсін.

       *Премьер-Министр                                  К. Мәсімов*

Қазақстан Республикасы

Премьер-Министрінің

2009 жылғы 11 маусымдағы

N 82-ө өкімімен

мақұлданған

 **Орталық және жергілікті атқарушы органдар мен "Бота" қоғамдық қорының 2009 - 2011 жылдарға арналған бірлескен іс-қимыл жоспары**

      Ескерту. Жоспарға өзгерту енгізілді - ҚР Премьер-Министрінің 2011.01.19 № 3-ө Өкімімен

|  |  |  |  |  |
| --- | --- | --- | --- | --- |
| Р/с N  | Іс-шара  | Аяқтау нысаны  | Орындалу мерзімі  | Жауапты орындаушылар  |
| 1.  | "Бота" ҚҚ-ның бағдарламалары туралы толық ақпарат беру  | Үкіметке ақпарат  | Тоқсан сайын, есепті тоқсаннан кейінгі айдың 20-күніне дейін  | Әділетмині, "Бота" ҚҚ  |
| 2.  | Мына бағыттар бойынша ұсыныстар:
денсаулық сақтау инфрақұрылымын жақсарту;
медициналық қызметтер алу мүмкіндігін кеңейту;
жаңа медициналық технологияларды қолдау үшін қосымша инвестициялар;
Министрліктің жоспарларымен ықтимал қайталау/қайшылық болған жағдайда түзету  | Әділетминіне ақпарат  | Тоқсан сайын, есепті тоқсаннан кейінгі айдың 10-күніне дейін  | ДСМ, "Бота" ҚҚ  |
| 3.  | Әлеуметтік инфрақұрылымды жақсарту.
Әлеуметтік қызметтер алу мүмкіндіктерін кеңейту
Жаңа әлеуметтік технологияларды қолдау үшін қосымша инвестициялар.
Министрліктің жоспарларымен ықтимал қайталау/қайшылық болған жағдайда түзету  | Әділетминіне ақпарат  | Тоқсан сайын, есепті тоқсаннан кейінгі айдың 10-күніне дейін  | Еңбекмині, "Бота" ҚҚ  |
| 4.  | Мектепке дейінгі мекемелердің инфрақұрылымын жақсарту.
Халықтың әлеуметтік қорғалмаған санаты үшін жоғары білім алуға қол жетімділігін жеңілдету.
Жаңа әлеуметтік технологияларды қолдау үшін қосымша инвестициялар.
Министрліктің жоспарларымен ықтимал қайталау/қайшылық болған жағдайда түзету  | Әділетминіне ақпарат  | Тоқсан сайын, есепті тоқсаннан кейінгі айдың 10-күніне дейін  | БҒМ, "Бота" ҚҚ  |
| 5.  | "Бота" ҚҚ бағдарламалары және кедейлікке қарсы күрес бағдарламасы үшін ақпараттық арналар арқылы эфирде уақыт беру  | Әділетминіне ақпарат  | Тоқсан сайын, есепті тоқсаннан кейінгі айдың 10-күніне дейін  | БАМ, "Бота" ҚҚ  |
| 6.  | Халықтың тұрмыс деңгейі және әлеуметтік дамудың басқа көрсеткіштері бойынша деректер ұсыну  | Әділетминіне ақпарат  | Тоқсан сайын, есепті тоқсаннан кейінгі айдың 10-күніне дейін  | СА,"Бота" ҚҚ  |
| 7.  | Білім беру және әлеуметтік қызметтер инфрақұрылымын жақсарту.
Жаңа әлеуметтік технологияларды қолдау үшін қосымша инвестициялар.
Облыстық жоспарлармен ықтимал қайталау/қайшылық болған жағдайда түзету  | Әділетминіне ақпарат  | Тоқсан сайын, есепті тоқсаннан кейінгі айдың 10-күніне дейін  | БҒМ, Еңбекмині, облыстардың, Астана және Алматы қалаларының әкімдіктері, "Бота" ҚҚ  |
| 8.  | Ауылдық жерлерде тұратын халықтың әлеуметтік мұқтаждықтарын қарау.
Жергілікті жобалар үшін қосымша қаржы бөлу.
Жобаларды қаржыландыруға/қолдауға қатысу.
Әлеуметтік инфрақұрылымды дамыту үшін қосымша қаржы бөлу.
Жергілікті атқарушы органдармен үйлестіру (ақпарат алмасу)  | Үкіметке ақпарат  | Тоқсан сайын, есепті тоқсаннан кейінгі айдың 20-күніне дейін  | Әділетмині, аудандық әкімдіктер, "Бота" ҚҚ  |

**Ескертпе:**

**аббревиатуралардың толық жазылуы:**

Әділетмині     - Қазақстан Республикасы Әділет министрлігі

ДСМ            - Қазақстан Республикасы Денсаулық сақтау министрлігі

Еңбекмині      - Қазақстан Республикасы Еңбек және халықты

                 әлеуметтік қорғау министрлігі

БАМ            - Қазақстан Республикасы Байланыс және ақпарат

                 министрлігі

БҒМ            - Қазақстан Республикасы Білім және ғылым министрлігі

СА             - Қазақстан Республикасы Статистика агенттігі

"Бота" ҚҚ      - "Бота" қоғамдық қоры

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК